OpenLLM-France/wikimedia huggingface dataset:
# Iparraldeko zapelatz hauskara

Iparraldeko zapelatz-hauskara (Buteo plagiatus) Accipitridae familiako hegazti harrapakari txikia da. Basoen inguruetan eta zelai irekietan bizi da. Batzuetan Asturina plagiata gisa sailkatzen da. Lehenago, Hegoaldeko zapelatz hauskararen berbera zela uste zen.
46-61 zentimetro artean neurtzen dute eta 475 gramoko pisua dute. Helduak gris argiak dira, isatsa beltza dute eta hankak laranjak. Kumeak marroi ilunak dira goiko aldean, baina isats marroi argia dute, eta beheko aldea ere zuri-marroia dute. Hego laburrak dituzte, baina azkarrak eta oso lirainak dira hegan egiten.
Batez ere narrasti txikiak eta sugeak jaten dituzte, baina batzuetan beste txori txikiak edo igelak ere jaten dituzte. Normalki aire zabalean dagoen gune altu batean geratzen dira, eta hortik begiratzen dute ingurunea, ehizaren zain. Habiak zuhaitzen goiko aldeetan egiten dituzte. Normalki, bat eta hiru kume artean dituzte, urdin argiak diren arrautzetatik. Sei aste behar dituzte hegan egiten hasteko.

## Erreferentziak

* ↑ Euskal Batzorde Ornitologikoa. (2025). «Iparraldeko zapelatz hauskara» Munduko hegaztien izen arruntak euskaraz (Txoriak.eus).
* ↑ (Ingelesez) «ADW: Asturina nitida: INFORMATION» animaldiversity.ummz.umich.edu (Noiz kontsultatua: 2025-03-06).

## Kanpo estekak

* Datuak: Q10741794
* Multimedia: Buteo plagiatus / Q10741794
* Espezieak: Buteo plagiatus
# Reuniongo antzara

Reuniongo antzara Réunion uharteko antzara espezie desagertu bat da. Antzara egiptoarraren antzeko tamaina eta itxura zuen. Deskribapen bakarra dugu, Duboisek 1674an egin zuena. Bestetik, fosilizatu gabeko hezur gutxi batzuk ere iritsi dira.

## Erreferentziak

* ↑ Euskal Batzorde Ornitologikoa. (2025). «Reuniongo antzara» Munduko hegaztien izen arruntak euskaraz (Txoriak.eus).

## Kanpo estekak

* Datuak: Q677641
* Espezieak: Alopochen kervazoi
# Lagopodo eskoziar

Lagopodo eskoziarra Phasianidae familiako hegazti ertain bat da, Erresuma Batuan eta Irlandan aurki daitekeena. Lehenago lagopodo eskandinaviarraren subespezie gisa sailkatzen zen, baina gaur egun bi espezie direla onartzen da.
The Famous Grouse whiski markaren irudia da.

## Erreferentziak

* ↑ Euskal Batzorde Ornitologikoa. (2025). «Lagopodo eskoziar» Munduko hegaztien izen arruntak euskaraz (Txoriak.eus).
* ↑ «Pheasants, partridges, francolins – IOC World Bird List» www.worldbirdnames.org (Noiz kontsultatua: 2025-03-06).
* ↑ (Ingelesez) Kozma, Radoslav; Rödin-Mörch, Patrik; Höglund, Jacob. (2019-01-28). «Genomic regions of speciation and adaptation among three species of grouse» Scientific Reports 9 (1): 812. doi:10.1038/s41598-018-36880-5. ISSN 2045-2322. PMID 30692562. PMC PMC6349846. (Noiz kontsultatua: 2025-03-06).

## Kanpo estekak

* Datuak: Q40655821
* Multimedia: Lagopus scotica / Q40655821
* Espezieak: Lagopus scotica
# Gitegako artxidiozesia

Gitegako artxidiozesia (frantsesez: Archidiocèse de Gitega, latinez: Archidioecesis Kitegaensis) Erromatar Eliza Katolikoaren burundiar artxidiozesia da. 1912ko abenduaren 12an ezarri zen Kivuko bikariato apostoliko gisa. 1921ean Urundi eta Kivuko bikariato apostoliko bihurtu zen, 1922ko apirilaren 25ean izena aldatu zuen Urundiko bikariato apostoliko bihurtzeko, eta 1949ko uztailaren 14an Kitegako bikariato apostoliko. 1959ko azaroaren 10ean artxidiozesi egin zen. Artzapezpikuaren egoitza Gitegan dago. Egun artzapezpikua Bonaventure Nahimana da.

## Ordinarioen zerrenda

* Jean-Joseph Hirth (1912-1920)
* Julien-Louis-Edouard-Marie Gorju (1922-1936)
* Antoine-Hubert Grauls (1936-1967)
* André Makarakiza (1968-1982)
* Joachim Ruhuna (1982-1996)
* Simon Ntamwana (1997-2022)
* Bonaventure Nahimana (2022-)

## Erreferentziak

* 1 2 (Ingelesez) «Archdiocese of Gitega» Catholic Hierarchy (Noiz kontsultatua: 2023-10-24).
* ↑ (Ingelesez) Atemanke, Jude. «Pope Francis Accepts Retirement of Burundi’s Gitega Archbishop, Appoints Successor» ACI Africa 2022-02-20 (Noiz kontsultatua: 2023-10-24).

## Kanpo estekak

* Datuak: Q1075098
* Multimedia: Roman Catholic Archdiocese of Gitega / Q1075098
# Kristo Erregearen katedrala (Gitega)

Kristo Erregearen katedrala (frantsesez: Cathédrale du Christ-Roi de Gitega) Burundiko erdialdeko Gitega hirian dagoen katedral katolikoa da. Erromatar errituari jarraitzen dio.
1959ko azaroaren 10an, Joan XXIII.a aita santuak Gitegako bikariato apostolikoa artxidiozesi mailara igo zuen Cum parvulum buldaren bidez, eta Kristo Erregearen eliza katedral bilakatu zen.
1990eko irailaren 5ean, Joan Paulo II.a aita santuak katedrala bisitatu zuen Afrikako herrialdeetan zehar egindako biraren baitan.
2022ko otsailaren 20az geroztik, Bonaventure Nahimana artzapezpikuaren ardurapean dago.

## Erreferentziak

* 1 2 (Ingelesez) «Cathédrale Christ Roi» GCatholic (Noiz kontsultatua: 2025-03-06).
* 1 2 (Frantsesez) «Rencontre avec les laïcs dans la cathédrale du Christ-Roi de Gitega au Burundi» Le Saint-Siège (Libreria Editrice Vaticana) 1990-09-06 (Noiz kontsultatua: 2025-06-03).
* ↑ (Frantsesez) Mvuyekure, Augustin. Le catholicisme au Burundi, 1922-1962: approche historique des conversions. Karthala Editions (argitaratze data: 2003-01-01) ISBN 9782845862630. (Noiz kontsultatua: 2025-03-06).
* ↑ (Ingelesez) Atemanke, Jude. «Pope Francis Accepts Retirement of Burundi’s Gitega Archbishop, Appoints Successor» ACI Africa 2022-02-20 (Noiz kontsultatua: 2025-03-06).

## Kanpo estekak

* Datuak: Q16964610
* Multimedia: Christ the King churches in Burundi / Q16964610
# Voděrady (Ústí nad Orlicíko barrutia)

Voděrady Txekiar Errepublikako udalerri bat da. 333 biztanle ditu eta 7,79 kilometro koadroko azalera. Ústí nad Orlicíko barrutian dago.

## Historia

Udalerriaren lehen aipamen idatzia 1292 urtean egin zen.

## Kanpo estekak

* Datuak: Q1906975
* Multimedia: Voděrady (Ústí nad Orlicí District) / Q1906975
# Carlos Arraiz

Carlos Alberto Castillo Arraiz (Caracas, Venezuela, 1973ko otsailaren 2a), Carlos Arraiz izenez ezagunagoa, antzerki, telebista, zinema eta bikoizketako aktorea da; esataria, abeslaria, dantzaria eta Venezuelako modeloa izateaz gain.

## Biografia

Arraizek oso gazte zela hasi zuen bere ibilbide artistikoa, Venezuelako Unibertsitate Zentralean Gizarte Komunikazioa ikasten ari zela, ikasketa-etxe horretako "El Chichón" antzerki-taldeko kide izan baitzen zenbait urtez eta, harrezkero, hainbat antzerki-lanetan parte hartu du, hala nola La Caja Mágica, Los Chicos del 69, El Principito, Se busca corazón eta Casi Normal, besteak beste.
Halaber, Guayoyo Express (Locuaz Camargo Parle), El gato tuerto (Oscarde Humpierrez), La mujer perfecta (Marlon Pájaro) eta La CQ (La Gato Tuerto) telenobeletan parte hartu zuen. Bestalde, Venevision programako Bailando con las estrellas saioko lehiakideetako bat izan zen 2011n.
Gaur egun, AXN Latinoamerica kanalaren ahots ofiziala da, bere herrialdeko hainbat marka komertzialen ahotsa izateaz gain, Hispanoamerikarako bezala, eta gaztelaniara bikoizteko hainbat lanetan ere nabarmendu da, besteak beste, Fenomenoide! izen bereko telesailean, eta Jeff Corwinen ahotsa izateaz gain Animal Planeten programa guztietan, Fábio Assunção aktore brasildarrarena eta Reeve Carneyrena Penny Dreadful telesailean.
Carlos Arraizek, halaber, TIN Teatro Infantil Nacional 2001 saria irabazi zuen, haurrentzako antzerkiko aktore onenaren saria, Cesar Sierrak zuzendutako “Martí para los niños” piezan egindako lanagatik, eta 2007an aktore bereizgarri onenaren saria, Nathalia Martinezek zuzendutako “El Principito” lanean egindako lanagatik; gainera, 1997 eta 2006an ere izendatu zuten.

## Erreferentziak

* ↑ «Carlos Arraiz» Internet Movie Database.
* ↑ «25 preguntas para... Carlos Arraiz» eluniversal.com 2010eko martxoaren 19a.
* ↑ Beil, Tait. (2014ko ekainaren 25a). «Entrevista al actor de doblaje Carlos Arraiz.» El Blog Del Entrevistador.
* ↑ «Carlos Arraiz celebró un año más de vida» rumberos.net 2009ko otsailaren 8a.
* ↑ «Carlos Arraiz: “El actor no enjuicia al personaje”» magazine.com.ve 2013ko martxoaren 29a.
* ↑ Tren, Carlos. «Carlos Arráiz» redteatral.net.

## Kanpo estekak

* Datuak: Q130223329
# Urrebotoi

Urrebotoi (Ranunculus) belardietako landarea da, puntan lore hori ikusgarria duena.. Ranunculaceae familiako landare-genero bat osatzen du, 400 bat espezie biltzen dituena.
Gehienbat landare belarkarak dira, eta lore horiak edo zuriak dituzte (edo zuriak baina erdialdea horia dutela), edo gorriak edo laranjak. Espezie batzuk urtebete bizi dira, eta beste batzuk, bi urte.
Espezie guztiak pozoitsuak dira janez gero, protoanemonima baitute, baina ganaduak ez ditu jaten gustu txarra dutelako.

### Espezie hautatuak

* Ranunculus abnormis
* Ranunculus aducus
* Ranunculus acetosellifolius
* Ranunculus aconitifolius
* Ranunculus acraeus
* Ranunculus acris
* Ranunculus aduncus
* Ranunculus alnetorum
* Ranunculus alpestris
* Ranunculus amplexicaulis
* Ranunculus angustifolius
* Ranunculus aquatilis
* Ranunculus arvensis
* Ranunculus asiaticus
* Ranunculus auricomus
* Ranunculus barceloi
* Ranunculus batrachioides
* Ranunculus bulbosus
* Ranunculus bullatus
* Ranunculus bupleuroides
* Ranunculus californicus
* Ranunculus carinthiacus
* Ranunculus carlittensis
* Ranunculus cortusifolius
* Ranunculus cymbalaria
* Ranunculus demissus
* Ranunculus envalirensis
* Ranunculus ficaria
* Ranunculus flammula
* Ranunculus fluitans
* Ranunculus glaberrimus
* Ranunculus glacialis
* Ranunculus gouanii
* Ranunculus gramineus
* Ranunculus granatensis
* Ranunculus gregarius
* Ranunculus hederaceus
* Ranunculus henriquesii
* Ranunculus hispidus
* Ranunculus lapponicus
* Ranunculus laricifolius
* Ranunculus lateriflorus
* Ranunculus lingua
* Ranunculus longipes
* Ranunculus lyallii
* Ranunculus macrophyllus
* Ranunculus malessanus
* Ranunculus monspeliacus
* Ranunculus montserratii
* Ranunculus muricatus
* Ranunculus nigrescens
* Ranunculus nodiflorus
* Ranunculus occidentalis
* Ranunculus ollissiponensis
* Ranunculus ololeucos
* Ranunculus omiophyllus
* Ranunculus ophioglossifolius
* Ranunculus paludosus
* Ranunculus parnassifolius
* Ranunculus parviflorus
* Ranunculus peltatus
* Ranunculus penicillatus
* Ranunculus platanifolius
* Ranunculus polyanthemophyllus
* Ranunculus pseudomillefoliatus
* Ranunculus puberulus
* Ranunculus pygmaeus
* Ranunculus pyrenaeus
* Ranunculus repens
* Ranunculus ruscinonensis
* Ranunculus sardous
* Ranunculus sceleratus
* Ranunculus seguieri
* Ranunculus septentrionalis
* Ranunculus serpens
* Ranunculus sieboldii
* Ranunculus spicatus
* Ranunculus thora
* Ranunculus trichophyllus
* Ranunculus trilobus
* Ranunculus tripartitus
* Ranunculus tuberosus
* Ranunculus valdesii
* Ranunculus weyleri

## Erreferentziak

* ↑ Lur entziklopedietatik hartua.
* ↑ Ranunculus in BoDD – Botanical Dermatology Database

## Kanpo estekak

* Datuak: Q146130
* Multimedia: Ranunculus / Q146130
* Espezieak: Ranunculus
# Ranunculus bulbosus

Ranunculus bulbosus edo urrebotoia Ranunculaceae familiako landare espeziea da. Europa osoan zabaldurik dago.
Urrebotoia sendabelar gisa erabili izan bada ere landare toxikoa da.

## Taxonomia

Lineok deskribatu zuen Zientziarako 1753. urtean Species Plantarum liburuan.
Generoaren Ranunculus izenak latinez "igeltxoa" esan nahi du, espezie gehienak leku hezeetan bizi direlako jarri zitzaion. Espeziearen bulbosus izena ere latinetik dator eta "erraboila duena" esan nahi du.
Ranunculus generoko espezie askori esaten zaie urrebotoi, zelaietan ohikoenetakoa R. bulbosus denez, hau ere urrebotoi izenaz ezagutzen da.

## Deskribapena

Errizoma laburra du baina loditu egiten da erraboila sortuz. Batzuetan esfera bikoitza izan dezake. Sustraiak finak dira. Erraboil horretatik 5-50 cm arteko zurtoinak ateratzen dira, oso iletsuak. Oinarrian txortendun hosto obatuak ateratzen ditu, goikaldeko hostoak ordea txortengabeak dira eta lamina hiru lobulu lantzeolatu edo linealetan zatikatuta dute.
Loreak kolore hori bizia du, 15-27 mm-ko diametroa du eta hostoaren aurkakoa den pedunkulua du. Sepalo berde iletsuak ditu eta bost petalo, oso obatuak (ia zirkularrak), 7-15 mm-koak. Nektar ezkata nabarmena du.
Fruitua akenio marroi iluna da, kako itxura duen punta duena.

## Habitata

Lurzoru buztintsu eta nitrifikatuetan aurkitzen da, sega pasatako zelaietan, bertan behera utzitako soroetan, bide ertzetan, basoetako argiunetan... 3.000 metro arteko altueran ikusten da.

## Ugalketa

Landare bizikorra da, hemikriptofitoa. Martxoa eta azaroa artean loratzen da.

## Iruditegia

* Landarea.
* Lorea.
* Lorea.
* Erraboila.
* Fruituak.

## Erreferentziak

* ↑ (Gaztelaniaz) Valderrey, Juan Luis Menéndez. «Ranunculus bulbosus L.» Naturaleza y turismo (Noiz kontsultatua: 2025-03-06).
* 1 2 3 4 5 6 «Euskadiko Naturari buruzko Informazio Sistema» www.ingurumena.ejgv.euskadi.eus (Noiz kontsultatua: 2025-03-06).

## Kanpo estekak

* Datuak: Q939633
* Multimedia: Ranunculus bulbosus / Q939633
* Espezieak: Ranunculus bulbosus
# Maite zaitut (Pirritx eta Porrotx)

Maite zaitut euskal abesti ezaguna da. 2005ean sortu zuten Pirritx eta Porrotx pailazoek eta sekulako harrera izan zuen. Euskarazko abestirik arrakastatsuenen artean dago. Letra pailazoek idatzi zuten eta musika Xabier Zabala musikariarena da.
Abestia beste herrialdetara ere zabaldu da eta 6 hizkuntza baino gehiagotara itzuli dute.
Haurrez gain, jende helduak ere ezagutzen du kanta hau. Parrandatan, irratia... toki guztietan entzuten da maiz. Gaur egun oraindik, pailazoen abesti izarren artean segitzen du.
Abestia Do maior tonalitatean dago.
* Pirritx Porrotx eta MariMotots

## Hitzak

Une gozoa azaltzen da abestiaren hitzetan. Entzuleari maite zaitugula adierazten diogu eta erne-erne gaude une horretan: "koloretako ametsak", "saltoka", "hegan egiteko gogoarekin", "bihotza taupaka aire ertzera doa", "bitxiloreekin pultsera bat egin dizut".
Ikaragarri gustatzen zait patata tortilla, eta zu ere horrela maite zaitut: "pila pila". Urruti dago ilargia gero, eta nik gehiago maite zaitut: "ilargiraino eta buelta".
Honela bukatzen da abestia, "begietara begira" hau esango dizut:
* Maite zaitut
* Maite zaitut,
* maite-maite zaitut;
* pila, pila, pila patata tortilla!
* Maite zaitut.
* Maite-maite zaitut,
* ilargiraino eta buelta maite zaitut
| « | - Eta sortu zenuten neurgailu berri bat: «Pila pila patata tortilla». PIRRITX: Nik oroitzen dut nire amama Feliparena. PORROTX: Patata tortilla bada modu jolasti bat maitasuna adierazteko. MARIMOTOTS: Patata tortilla da norberaren etxea, norberaren ama. Kanpoan zaudenean, zer botatzen duzu faltan? Familia, lagunak... Eta patata tortilla bat izaten duzu buruan: etxera iristean amari eskatzen diozun hori. | » |

## Maite zaitut! ipuina

Izen bereko ipuin bat sortu zuten Murua Irigoienek et, Julen Tokero Álvarezek: Gure taula gaineko abenturek honelako ipuinak sortu dituzte.
Ipuinean Aitona Anakleto bere karabanarekin iristen da, sekulako altxorrez beteta. Pirritx, Porrotx eta Marimototsen laguntza behar du basoan bakarrik geratu den hartzkume bati laguntzeko.

## Erreferentziak

* ↑ Pirritx eta Porrotx. «Maite zaitut (SG-DG)» www.badok.eus (Noiz kontsultatua: 2025-02-21).
* ↑ Igartua Aristondo, Amaia. (2025-02-21). «Omenaldia, esker onez» Berria (Noiz kontsultatua: 2025-02-21).
* ↑ Xenpelar Dokumentazio Zentroa-Bertsozale Elkartea. «Pirritx eta Porrotx: "Maite zaitut pila-pila patata tortila" [Bertsoa / Josune Velez De Mendizabal - Bertsoa - BDB. Bertsolaritzaren datu-basea»] bdb.bertsozale.eus (Noiz kontsultatua: 2025-02-21).
* ↑ Telleria Sarriegi, Enekoitz. (2025-03-06). ««Patata tortilla maitasuna adierazteko modu jolasti bat da»» Berria (Noiz kontsultatua: 2025-03-06).

## Ikus, gainera

* Pirritx, Porrotx eta Marimotots
* Aiora Zulaika
* Joxe Mari Agirretxe
* Mertxe Rodriguez

## Kanpo estekak

* YouTube · katxiporretaTB -Pirritx, P orrotx eta Marimotots 2016(e)ko api. 20(a)
* MAITE ZAITUT Maite zaitut YouTube · katxiporretaTB - Pirritx, Porrotx eta Marimotots, 2016(e)ko mar. 30(a)
* Maite zaitut (Pirritx Porrotx eta Mari Motots-Ainhoa Moyua) YouTube · Gabi de la Maza - 2018(e)ko urr. 4(a)
* Datuak: Q85967290
# Cranny

Cranny, irlanderaz: An Chrannaigh, Irlandako herri txiki bat da, Clare konderrian. Ennis udalerritik 22 kilometro hego-mendebaldera dago.

## Herritar nabarmenak

* Peadar Clancy, irlandar errepublikarra.
* Datuak: Q28195212
# Xabier Paya

Xabier Fidel "Xabi" Paya Ruiz (Getxo, Bizkaia, 1982ko urriaren 24a) bertsolaria da. Interpretazio eta itzulpengintza eta piano ikasketak egin ditu. Itzultzaile, bikoizlari, ikerlari eta irakasle lanetan ibilia da. Fredi Paia anaiarekin batera eman zuen izena Algortako Bertso Eskolan. 2006an Bizkaiko Bertsolari Txapelketa irabaztea lortu zuen.
Bestela, Donostia 2016ko Europako Kultur Hiriburuaren arduradun nagusien artean egon zen.

## Txapelketak

* Bertsolari Txapelketa Nagusia:
** finalaurreak (1): 2005
* Bizkaiko Bertsolari Txapelketa:
** Txapeldun (1): 2006
** Finalista (3): 2004, 2006, 2008
* Eskolartekoak:
** Euskal Herriko Eskolarteko Txapelketa:
*** Txikitan: 1996an finalista
*** Handitan: 1997 (txapeldunorde), 2000 (finalista)
** Bizkaiko Eskolarteko txapelketa:
*** Txikitan: 1996 (txapeldunorde), 1997 (txapeldun)
*** Handitan: 1998 (finalista), 1999 (txapeldun), 2000 (txapeldunorde)
* Sariak:
** Ipar Uribe bertsolari txapelketa: 2002an txapeldunordea
** Abra saria (1): 2004

## Liburuak

* * Ahozko Euskal Literaturaren Antologia = Antología de la Literatura Oral Vasca = Anthology of Oral Basque Literature Payá Ruiz, Xabier (2013)
* Nork, Xabi Paya (gidoia) eta Patxi Gallego (irudiak). Bertsolari 100.zk., 2015eko negua. 142.or. ISBN 9 771137 248610.
* Nori, Xabi Paya (gidoia) eta Patxi Gallego (irudiak). Bertsolari 116. zk., 2019ko negua. 140. 0r.

## Itzulpenak

* Bizitza amets .- Calderón de la Barca, Pedro (2012) [es - eu]; jatorrizkoaren titulua: La vida es sueño
* Maite nuen.- Gavalda, Anna (2009) [fr - eu]; jatorrizkoaren titulua: Je l'aimais
* Herria.- Darrieussecq, Marie (2009) [fr - eu]; jatorrizkoaren titulua: Le Pays
* Peter Pan eta jaka eskarlata.- McCaughrean, Geraldine (2006) [en - eu]; jatorrizkoaren titulua: Peter Pan in Scarlet
* Desio izeneko tranbia.- Williams, Tennessee (2005) [en - eu]; jatorrizkoaren titulua: A Streetcar Named Desire

## Kanpo loturak

* Bertsozale.com: Xabi Paya
* «Xabier Paya Ruiz» Nor da Nor eukal itzulpengintzaren datu-basean
* Datuak: Q12269040
# Melchior d'Hondecoeter

Melchior d'Hondecoeter (Utrecht, 1636 – Amsterdam, 1695eko apirilaren 3a) herbeheretar animalien margolaria izan zen.
Aitona eta aita ere margolariak izan ziren. 1659an Hagan lan egiten zuen eta hiriko Margolaritza Akademian sartu zen. Arrainak margotzen hasi zen, baina hegazti-margolaritzara aldatu zen. Eraikin eta parkeen ikuspegiak ere margotu zituen.

## Iruditegia

* Hunting trophies beside a magpie on a tree stump, Rijksmuseum, Amsterdam
* Still Life with Cock, Royal Museum of Fine Arts Antwerp
* A Cock and Two Hens, with Chicks, in a Landscape Setting (1656-95), oil on canvas, 76.8 x cm., National Trust
* Birds, Butterflies and Frog with Plants and Fungi (1668), oil on canvas, 68.3 x 56.8 cm., National Gallery
* Backyard Birds (1660s), oil on canvas, 105 x 182 cm., Musée Condé
* Animals and Plants of the Forest (ca. 1670-80), oil on canvas, 81.2 x 64.7 cm., Yale University Art Gallery
* Chickens and Ducks (ca. 1660-90), oil on canvas, 115 x 136 cm., Mauritshuis
* Concert of Birds (1670), oil on canvas, 84 x 99 cm., private collection
* Beast in Front of Noah's Ark (ca. 1680), oil on canvas, Herzog Anton Ulrich Museum
* Fox with Dead Rooster and Poultry (1678), oil on canvas, 148 x 170 cm., Netherlands Art Collection
* Geflügelhof [Poultry Farm] (ca. 1675-99), oil on canvas, 162 × 220,5 cm., Kunsthistorisches Museum
* The Crow Exposed (ca. 1680), oil on canvas, 170.2 × 211.5 cm., Museum of Fine Arts, Houston
* Pelican and Birds Near a Pool, "The Floating Feather" (ca. 1680), oil on canvas, 159 x144 cm., Rijksmuseum
* The Poultry Yard (1690s), oil on canvas, 148.2 x 170.3 cm., National Gallery of Victoria
* Roosters Fighting (1686), oil on canvas, 104 x 136.5 cm., Staatliche Kunsthalle Karlsruhe
* Ducks (ca. 1675-80), oil on canvas, 93 x 116 cm., Rijksmuseum
* Still Life with Animals (ca. 1680-90), oil on canvas, 141 x 172 cm., Museo del Prado
* A Diana Monkey with Four Colorful Birds (ca. 1690), oil on canvas, 61.7 x 48.8 cm., Toledo Museum of Art
* Girl with Peacocks (ca. 1680), oil on canvas, 128 x 181.7 cm., Museum of Fine Arts, Reims [girl likely painted by Jan de Baen]
* Peacocks, Male and Female (1681), oil on canvas, 1,30 x 1,30 cm., Petit Palais, Musée des Beaux-Arts de la Ville de Paris
* Cockatoo and Monkey by a Wicker Basket of Fruit (no date), oil on canvas. 76.5 x 127.6 cm., private collection
* Peacocks (1683), oil on canvas, 190.2 x 134.6 cm., Metropolitan Museum of Art

## Kanpo estekak

* Datuak: Q304411
* Multimedia: Melchior d'Hondecoeter / Q304411
# Concordia basea

Concordia basea (frantsesez: Base antarctique Concordia; italieraz: Base antartica Concordia) Frantziak eta Italiak duten estazio antartikoa da, Antartikako ordokian, Dome C izeneko eremuan, dagoena. Belgrano II argentinarra, Amundsen-Scott estatubatuarra eta Vostok errusiarrarekin batera urte osoan martxan dagoen base bakarretako bat da. Basamortu batean kokaturik, Lurreko klimarik latzenetariko bat du.

## Kanpo estekak

* Webgune ofiziala
* Datuak: Q403127
* Multimedia: Concordia Station / Q403127
# Ipar Irlandako bake prozesua

Ipar Irlandako Bake Prosezua, 1998ko Ostiral Santuko Hitzarmena ahalbideratu eta Ipar Irlandako gatazkari amaiera eman zion bake prozesua izan zen.
1994tik Ipar Irlandako irlandar nazionalismoaren garaiko bi alderdi nagusiak ziren SDLPko John Hume eta Sinn Féineko Gerry Adams buruen hizketaldiak jazo ziren. Hizketaldi hauen helburua gatazkaren amaierara nola heldu zen. Berez, hizketaldi hauek 1980ko hamarkadaren amaieraldera Irlandako Errepublikako Gobernuaren babesaz eta Alec Reid apaiz katolikoaren bitartekaritzaz hasiak zeuden.
1994ko azaroan aurrez jada Britainiar Gobernua eta Behin-behineko IRAren arteko kontaktuak egon zirela jakitera eman zen, nahiz eta Britainiar Gobernuak luzaroan informazio hau gezurtatu izan duen.
1998an Ostiral Santuko Hitzarmena sinatu zen, Britainiar nahiz Irlandar Gobernuak eta Ipar Irlandako alderdien gehiengoak hitzarmena onartuz. Ipar Irlandan eta Irlandako Errepublikan galdeketa bidez irlandarrek berretsi zuten.

## Ikus gainera

* Ostiral Santuko Hitzarmena
* Ipar Irlandako gatazka

## Kanpo estekak

* Datuak: Q7058587